18.4.2023 г.
BG
Официален вестник на Европейския съюз
ix)
Екземплярите трябва да се използват за целите на правоприлагането или за съдебни производства.
x)
Части и продукти от тигри, родени и отгледани в плен, се придвижват, когато:
C 135/7
— екземплярът е част от истински обмен на културни или художествени стоки между институции с утвърдена репутация (напр. музеи); или — управителният орган на съответната държава членка се е уверил, че екземплярът е признато произведение на изкуството, и е сигурен, че стойността му гарантира, че той няма да се използва за други цели; или — екземплярът е предназначен за научни изследвания или образование с цел запазване или опазване на вида.
При наличие на съмнение или на научна неопределеност, с оглед на съблюдаването на принципа на предпазните мерки и на целите на законодателството държавите членки винаги може да използват правото си на преценка, за да откажат издаването на сертификат.
Когато разпоредбите на националното законодателство на държава — членка на ЕС, не позволяват на нейните органи да упражнят правото на преценка, разрешено съгласно член 8, параграф 3 от Регламент (ЕО) No 338/97, и да отхвърлят заявления за сертификати за търговия с живи тигри, родени и отгледани в плен, и с части и продукти от тях, когато са изпълнени условията съгласно член 8, параграф 3 от Регламент (ЕО) No 338/97 и когато екземплярите се продават с нетърговска цел в рамките на ЕС, управителният орган по CITES на държавата членка следва да прилага основан на риска подход и да осигури максимален контрол при обработването на заявленията за сертификати за търговия в рамките на ЕС.
Преди да бъде издаден сертификат за търговия в рамките на ЕС, според изискванията на член 66 от Регламент (ЕО) No 865/2006 на Комисията живият екземпляр трябва да бъде индивидуално маркиран.
Препоръчва се основният метод за маркиране на живи тигри да е поставянето на микрочип.
Държавите членки следва да обмислят използването на съчетание от два различни метода за идентификация или маркиране, включително изготвяне на индивидуален ДНК профил, ако е целесъобразно.
Сертификатът следва да съдържа достатъчно подробно описание на живия екземпляр и/или на съответните части и продукти, за да се гарантира, че може да бъде използван само за този конкретен екземпляр, но не и за узаконяване на други екземпляри.
Сертификатите за търговия в рамките на ЕС следва да се издават само за специфичната операция — като се позволява само една операция — за да се гарантира, че сертификатът ще бъде валиден единствено за титуляря, посочен в клетка 1 на сертификата.
Тази препоръка се основава на член 11, параграф 3, втора алинея от Регламент (ЕО) No 865/2006, по силата на който на държавите членки се позволява да „издадат [...] сертификат за специфично прехвърляне, когато се предполага, че има други фактори [описани в раздел 1, буква а) от настоящия документ], свързани с опазването на вида, които пречат за издаването на сертификата за специфичен екземпляр“. в) Допълнителна препоръка, която трябва да бъде взета предвид от държавите членки Препоръчва се управителните органи по CITES на държавите членки да съставят и да поддържат регистри за броя на тигрите, намиращи се във всички съоръжения за държане на диви животни в плен в цялата държава, включително в лицензирани зоологически институции, убежища/спасителни центрове, циркове и пътуващи изложби и, когато е приложимо, в други частни съоръжения.
От всички съоръжения следва да се изисква да изпращат сведения за всички промени в броя на животните в тях, така че органите да разполагат с актуална информация.
С цел да се приложи тази мярка, държавите — членки на ЕС, следва да извършват редовни инвентаризации на всички съоръжения, в които се държат тигри, на територията на тяхната държава и да си сътрудничат със съответните организации, като например Европейската асоциация на зоологическите градини и аквариумите, за прилагането на най-добри практики при разработването на такива инвентаризации.
Управителните органи следва да предоставят тези данни на всички съответни органи.